Държавен вестник, бр. 18, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  18
контактите между културните институти, както 
държавни, така и частни, и между културните 
индустрии на двете страни.
Двете страни считат, че културата е основен 
елемент, способстващ за човешкото развитие, и 
признават, че културното многообразие е инстру­
мент за постигане на хармонично съжителство, 
добро управление и социално сближаване.
Двете страни си съдействат за размяната 
на покани и информация относно фестивали, 
панаири, семинари и международни форуми в 
областта на културата и изкуствата, които се 
провеждат в съответната страна.
Двете страни насърчават двустранни и 
многостранни проекти с участието на едната 
или другата страна, изготвени в рамките на 
програмите на Съвета на Европа, Европейския 
съюз и ЮНЕСКО в областта на културата. 
III.2. Обмен на експерти в сферата на 
културата
Двете страни си съдействат за обмен на 
експерти от различни области на културата за 
срок не повече от четири седмици годишно и 
максимален престой от две седмици на човек с 
цел реализиране на посещения, установяване на 
контакти и извършване на изследователска дей­
ност, насочена към обогатяване на познанията. 
Общите и финансовите условия, отнасящи 
се до този обмен, са уредени в член VI.2.1 на 
тази програма.
ІІІ.3. Музика, театър и танцово изкуство
Двете страни ще съдействат за обмен на 
специалисти от областта на музиката и сце­
ничните изкуства за периода на действие на 
тази програма с цел всяка една от страните да 
придобие по-задълбочени познания за музиката 
и сценичните изкуства на другата страна. 
Условията за този обмен ще бъдат уточнени 
от съответните компетентни органи.
ІІІ.4. Изобразителни изкуства
Испанската страна информира, че в ком­
петенциите на Дирекцията за културни и на­
учни връзки на Министерството на външните 
работи и сътрудничеството са дейностите по 
насърчаване на прояви и международно сът­
рудничество в областта на изобразителните 
изкуства, сред които се откроява Програмата 
за испанско изкуство в чужбина, осъществявана 
от дирекцията в сътрудничество с Държавната 
агенция за културна дейност. Целта на програ­
мата е да разкрива творческите възможности 
и разнообразието на съвременното испанско 
изкуство и да съдейства за запознаването с 
новите творчески практики. Това е проект, 
отговарящ на желанието да бъде насърчаван 
естетическият диалог между отделните страни. 
Испанската страна също така информира 
българската страна, че Министерството на 
културата на Испания, по-точно Дирекцията 
за насърчаване на изящните изкуства, има 
подготвени собствени изложби в рамките 
на програмата си за насърчаване на изявите 
на испанското изобразително изкуство. Тези 
експозиции, радващи се на голям интерес, са 
подготвени така, че да могат да бъдат предос­
тавяни за ползване от институции в чужбина 
в оперативен порядък. Изпращането им се 
определя само от графика и техническите 
характеристики на залата, където ще бъдат 
експонирани. За всеки отделен случай Дирек­
цията за насърчаване на изящните изкуства и 
съответната българска институция подписват 
споразумение за временно преотстъпване с 
конкретните условия на предоставяне. Сред 
тези изложби се открояват фотоизложбите на 
различни съвременни автори.
ІІІ.5. Кино
Испанската страна информира, че Глав­
ната дирекция за културни и научни връзки 
на МАEС – АЕСІD (Министерството на вън­
шните работи и сътрудничеството – Испанската 
агенция за международно сътрудничество за 
развитие) предоставя на разположение на бъл­
гарската страна чрез посолството на Испания 
в България испански филми за кинопрожекции 
с нетърговска цел. Също така подпомага орга­
низирането на специализирани работни групи 
в областта на аудио-визуалните изкуства.
Двете страни съдействат за развитието на 
контактите в областта на киното и филмовите 
продукции по следния начин:
а) насърчават прякото сътрудничество между 
Института по кинематография и аудио-визуални 
изкуства на Испания и Изпълнителната агенция 
„Национален филмов център“ в София;
б) поощряват установяването на преки кон­
такти между испански и български продуценти 
с цел създаване на двустранни и многостранни 
копродукции, както и засилване на партньор­
ството в европейските фондове и програми;
в) насърчават прякото сътрудничество между 
националните си филмотеки;
г) насърчават организирането на седмици на 
киното, посветени на филмовата продукцията 
на двете страни;
д) насърчават и подпомагат участието 
на филми от едната страна в международни 
фестивали, провеждащи се на територията на 
другата страна.
ІІІ.6. Архиви
Страните създават благоприятни условия 
за сътрудничество в областта на архивите и 
изразяват готовност: 
а) да поощряват размяната на репродукции 
на документи, съхранявани в държавните архиви 
на двете страни, които са от интерес за исто­
рическите изследвания във всяка една от тях;
б) да насърчават обмена на специалисти 
между Държавните архиви на Испания и Дър­
жавния архив на България с цел проучване и 
обмен на опит в области от взаимен интерес.
ІІІ.7. Библиотеки
Двете страни насърчават сътрудничеството 
между националните библиотеки и други биб­
лиотеки в областта на:
а) подписване на преки споразумения между 
националните библиотеки;